
Vartiovuoren Pojat ry. Perustettu 1959, erätoiminnan riemua Itä-Helsingis- 
sä poikien ehdolla. Kilpi, lippukunnan sisäisen viestinnän tärkeä väline, 
perustettu vuonna 1975, hajanumeroita 1960-luvulta. Toimitus toivoo luki- 
joiltaan suvaitsevuutta lehdessä ilmeneviä epätarkkuuksia kohtaan. Lehti 
ottaa mielellään vastaan aineistoa, joka aiheensa puolesta soveltuu lehden 
linjaan. Korostettakoon ettei yksittäisen kirjoittajan mielipide välttämättä 
ole sama kuin lippukunnan virallinen kanta. 

Vartiovuoren vahdinvaihto 


Partiolaisten yleisenä tunnuksena on 
kehotus ”Ole valmis”. Suomessa tämä 
velvoittava tunnus löytyy tarpojien 
päätösmerkistä ja partiovyön soljes- 
ta. Mutta mistä tietää olevansa val- 
miina? 


Kaksi vuotta sitten minulta kysyttiin 
olenko valmis lippukunnanjohtajaksi. 
Olin tuolloin Islannissa, reilu 2000 ki- 
lometriä Helsingistä luoteeseen enkä 
tuntenut olevani erityisen valmis, 
mutta siltikään minun ei tarvinnut 
kauaa miettiä suostumistani tehtä- 
vään. Partiolainen on aina valmiina. 


Partiossa parasta on se, että kenen- 


kään ei tarvitse olla konkari syntyes- 
sään. Uuden pestin tarjoamat haasteet 
kasvattavat tehtävään tehokkaasti. 
Kenenkään ei tarvitse epäröidä tart- 
tuessaan toimeen, kokeneemmilta saa 
tarvittaessa aina apua. Minäkin sain 
vanhemmilta partiojohtajilta välillä 
ihan kädestä pitäen opastusta lippu- 
kunnan johtamisen saloihin. 


Nyt kaksi vuotta myöhemmin uskon 
olevani hieman valmiimpi toimimaan 
lippukunnanjohtajana, joskaan täysin 
valmista minusta ei tule koskaan. 
Silti aikani viikinkiveneemme ruo- 
rissa on päättymäisillään. Valmiuteni 
ei mene kuitenkaan hukkaan, koska 
pääsen avustamaan uutta tulokasta 
veneemme luovimisessa. Haluan kiit- 
tää oppaitani ja toivon, että minus- 
takin tulee yhtä hyvä luotsi uudelle 
kapteenillemme. 


Täysin valmis pestiin ei voi ja saa- 
kaan olla, silloin uusi tehtävä ei tar- 
joaisi mitään kehittävää ja partiosta 
puuttuisi kaksi tärkeää osa-aluetta: 
itse tekeminen ja nuorempien autta- 
minen. Olen varma, että laivamme 
kurssi pysyy vähintäänkin yhtä hy- 
vänä kuin tähänkin asti. Puitteet on- 
nistumiselle ovat hyvät, nyt meitä on 
taas yksi kokenut lippukunnanjohtaja 
enemmän tukemassa uutta tulokasta. 


Menestystä ja kasvattavia kokemuk- 
sia Vesalle — kahden ensimmäisen luo- 
kan auttajamitalin veteraanille! OI- | 
kaamme kaikki valmiita auttamaan fi 
ja palvelemaan suurta johtajaamme. 


Kiitos kuluneesta kaudesta 


loti 


| 
N 
Ne 
A = 
A 





TULEVAA TOIMINTAA 


5.-84. KeMi2-retki 
Pääsiäisen spektaakkeli on yhteisretki Liesjärven kansallispuistoon yhdessä 


284. Kohtaaminen ja Törmä 
Huikeita toimintapisteitä sudenpennuille Helsingin keskustassa ja partiotaito- 
jen päiväkisa seikkailijoille ja tarpojille. 


Kohtaaminen 


Kt 4191 940) VÄ € 


5.-6.5. Turun partioparaati 

VarPo suuntaa yhdessä tyttöjen kanssa viikon- 
loppuretkelle Turkuun. Luvassa tutustumista 
kaupungin nähtävyyksiin, näyttävä paraati 
sekä tietysti tunnelmallinen linja-automatka. 


18.-20.5. Lippukuntaretki 

Korpitörmän partiokämpällä järjestettävä hilpeä koko lippukunnan yhteinen 
retki. Perinteisten leikkien, pelien ja iltanuotion lisäksi luvassa jotain yllättä- 
vää... 


Pääkaupunkiseudun Partiolaisten kuudes piiri- 
leiri Saraste. Leiri järjestetään Evon retkeily- 


jopa 4 000 leiriläistä. Sudenpennut ovat leirillä | 


30.7.-7.8. Piirileiri Saraste | 
3.-748. | | | 


alueella Hämeenlinnassa. Sarasteelle odotetaan N ll | 


+ 2012* 





KILPI TESTAA: LASKUVÄLINEET 


Oli synkkä ja myrskyinen yö. Kaksi poikaa taivalsivat kohti kesoilin mäkeä. 
Mukanaan heillä oli kolme laskuvälinettä: pulkka, ufo ja mustakostaja. Noi- 
den kahden kulkijan nimet olivat Taukki ja Tsoukki. Taukki ja Tsoukki olivat 
saaneet idean testata kauden 2012 kuumimmat lasku eguipmentit. 


Ensin he kokeilivat yleistä laskuominaisuutta. Pulkalla oli paras yleislaskea 
ja mustakostaja oli räyhä, mutta ufo oli luokaton. Seuraavaksi he kokeilivat 
liukukykyä. Pulkka ylitti itsensä taas mahtavalla liukumisella, ja musta- 
kostaja oli odotettua parempi, mutta ufo oli luokaton. Eihän tietenkään pidä 
unohtaa jarrutusnopeutta. Taas pulkka pääsi vauhtiin, mutta jarrutus oli 
heikkoa. Seuraavaksi vuorossa oli ufo jonka jarrutus oli nopea, mutta tuskal- 
linen. 


Voittajana testistä selviytyi mustakostaja, jonka jarrutusnopeus oli ällistyttä- 
vän äkäinen. Kanto-ominaisuuksiltaan paras oli mustakostaja, jonka voimme 
nyt paljastaa olevan jätesäkki. Se mahtuu kätevästi mihin vain. Retkiominai- 
suuksiltaan paras oli pulkka, sitten tuli mustakostaja ja ufo oli luokaton. 


Hinnat: 


Perus saiturinpörssi pulkka Mustakostaja 
rulla jätesäkkiä n. 4€ 





SYKSYN PARTIOPOIKAOSASTON RETKI 


Perjantai-iltana metsään lähti osasto 
karskeja varpoja. Vartiolaisia oli 17 ja 
kymmenisen johtajaa. 


Perjantaina suunnistimme yli-härmän 
kääntöpaikalta Pivan laavulle. Mat 


Lauantaipäivänä suunnistimme Pi- 


van laavulta viiden rastin kautta Met- 
sokallioille. Lähdettyämme ryhmästä 
PPI yksi jäsen sai molemmat saap- 
paansa mutaan kiinni. Kaikkien piti 
auttaa häntä ylös, vasta kaksi metsoa 
sai saappaat ylös sieltä. Henkilöllä oli 
sen jälkeen mutaiset jalat, sukat, ja 
hanskat. 


Ensimmäisellä rastilla oli melkein 
hauskin juttu, nimittäin tukkihu- 
mala. Tukkihumalassa piti kiertää 
kymmenen tai kaksikymmentä kier 
rosta kepin ympäri. Toisella rastilla 
piti pystyttää laavu mahdollisimman 
nopeasti. Sitten menimme rastille 
numero kolme, joka oli ruokarasti. 
Rastilla tehtiin trangioilla ruoaksi 
nuudelia ja nötköttiä. Neljännellä ras- 
tille oli hauskin tehtävä. Rastilla piti 
joogata ja venytellä ja mennä ryhmäs- 
sä niin että vain jotkut ruumiinosat 
sai koskettaa maahan. 





Sitten menimme rastille numero vii- 
si, jossa ei ollut tehtävää, paitsi palo- 
kärjillä tehtävänä pelastaa prinsessa 
lohikäärmeeltä. Sitten menimme Met- 
sokallioille, missä piti sytyttää nuotio 
ja saada sillä naru poltettua katki. 
Kaikki rastisuoritukset arvosteltiin 
ja voittajaryhmä(kävyt) sai palkin- 
noksi herkkukorin. 


Sitten mentiin iltanuotiolle. Siellä oli 
varsin halloween tunnelmaista. Teeri- 
en piti kertoa vitsi, se meni: Mitä kar- 





hut tekee kahdeksalta aamulla met- 
sässä? Huutaa ”ULIULIULIULIULI!” 


Kun kaikki tapahtumat olivat men- 
neet, menimme Kiisken pellolle alka- 
maan lipunryöstöä. Vihreä ja oranssi 
joukkue erottuivat pimeässä eri väri- 
sillä valotikuilla, jotka olivat teipattu 
vasempaan käteen. Liput olivat muo- 
vipulloja, joissa oli iso valotikku sisä]l- 


lä. Sitten menimme syömään tortilloja 
nuotiolle. Jerry huijasi, että menisim- 
me takaisin Pivan laavulle yöpymään. 


Sunnuntaina emme kuitenkaan he- 
ränneet Pivan laavulta vaan Metso- 
kallioilta ja menimme kämpälle, jos- 
sa aika moni johtaja kaadettiin. Kun 
olimme kaataneet johtajat ja kanta- 


menimme leikkimään mustaa miestä. 
Sitten kun vanhemmat tuli, lähdim- 
me. 


Oli vähän rankkaa, mutta siistiä. 
Opittiin, että Jerry huijaa usein, eikä 
siihen kannata luottaa. Opittiin, mi- 
ten pääsee tukkihumalaan. Myös mi- 
ten kasataan maailman surkein laa- 
vu. 


Kirjoittaja seikkailijajoukkue Teeret 





OLI SYNKKÄ JA MYRSKYINEN YÖ TAI SITTEN EI 


Haastattelimme aktiivisesti 2000-luvulla toiminutta johtajatoveria Lauri Var 
tialaa. Esitimme hänelle pitkään ja harkiten ja muodollisesti oikein tehtyjä 
kysymyksiä. Bing ja kysymykset ovat: 


1. Minkälaista oli VarPon meininki aloittaessasi ja kun siirryit johtajaksi? 


Raakaa ja armotonta! Retkille ei lähdetty, jos pakkasta ei ollut vähintään 30 
astetta, koska liian lämmin sää oli heikoille. Jokaisella retkellä suunnistettiin 
yksin kymmeniä kilometrejä tuohivirsut jalassa, 50kg painoinen rinkka seläs- 
sä, aina ylämäkeen ja vastatuuleen. Juomavesi etsittiin pajunoksien ja taikojen 
avulla, ruokana oli itse painien kaadettu harmaakarhu. 


2. Mitä eroa on nykyisessä ja vanhassa toiminnassa (hyvät ja huonot puolet)? 


Nykyään käydään retkillä ympäri vuoden, ruokaa saa kaupasta ja vettä hanas- 
ta. Rinkkoihin pyritään pakkaamaan vain oleellinen, jotta niitä jaksaisi kan- 
taa. Kävelymatkat ja reitit arvioidaan ryhmän kokemuksen mukaan ja olenpa 








kerran jos toisenkin törmännyt metsässä ryhmään, jonka jäsenet väittivät kul- 
keneensa juuri alamäkeä. 


Huonoja puolia sen sijaan ei ole eikä tule. 
välikysymys: Kumpi on parempi laminaatti vai parkettilattia? 


Vastaan parketti, koska ihmiset jotka tietävät enemmän kuin muut väittävät 
asian olevan näin. Oman kotini lattian päällystäisin todennäköisesti laminaa- 
tilla, koska sen kilohinta sopii parkettia paremmin yksiin lompakkoni sisältä- 
mien kolikoiden ja setelien suhteen kanssa. 


3. Miten lapset on muuttuneet vuosien varrella? 


Pienempiä ne ovat kuin ennen muinoin. Kilven viime numerossa tehdyn tut- 
kimuksen mukaan kämpän saunaan mahtuu 30 sudenpentua. Silloin kun itse 
olin nuori, sinne ei mahtunut kuin 8. 


4. Entä johtajat? 


Täydellisyyttä hipovia olivat ennen, ja nykyäänkin samaa kaliiperia. Raavas, 
mutta säihkyvä ulkokuori, lämmin sydän ja älynystyrät, jotka kaikessa vii- 
saudessaan kutkuttelevat absoluuttisen tiedon ja totuuden jalkapohjia, ovat 
olleet kautta aikain karskien varpojen tunnusmerkkejä. 


5. Kuinka kova jätkä olet? 

Liian kova. Niin kova, että jos 
jännittäisin hauikseni, tämänkin 
lehden sivut pirstaloituisivat kvar 
keiksi. Eivät leijonat eivätkä lo- 
hikäärmeet tohdi minua suoraan 
silmiin katsoa. Vuoret väistävät 
tieltäni ja rakennukset sortuvat 
läsnäoloni aiheuttaman illuusiopai- 
neen alla. 


Tästä voimme päätellä että VarPo on ollut aina 
karu, karski ja lempeä. VarPo:n meininki on reipas- 
ta metsässä heilumista ja maailman valloittamista 
loistavalla nuorisotoiminnalla. 

EPO:N UUDELLEEN TULEMINEN! 


Erämaan korpit ovat raakkuneet pit- 
kin syksyä villejä huhuja. Niiden mu- 
kaan legendaarinen Eräpoikaosasto 
olisi perustettu uudestaan! Koska 


kaikkitietävä Kilpi ei voi jäädä tietä- 
mättömyyden sameisiin vesiin, Kilven 
toimittaja lähti haistelemaan huhujen 
lähdettä. Toimittajan kynsiin joutui 
Lpkja Eskelinen. 


Pj Eskelinen, onko Eräpoikaosasto 
tosiaan perustettu uudelleen? 

— Kyllä vain, ylväs osasto on uudel- 
leen syntynyt. 


Keitä osastoon kuuluu? 

- Osaston perustajajäsenet ja muut 
hyväksytyt jäsenet. Tarkkailkaa par 
tiopaitoja niin ehkä selviää... 


Onpa salaperäistä. Voisiko Kilven toi- 
mittajatkin kutsua osastoon? 
— Osastoon ei kutsuta, vaan haetaan. 





Uusi haku alkanee piakkoin, kunhan 
osaston kanslia saa byrokratian rat 
taat öljyttyä. 


Aivan. Voiko kuka tahansa hakea ja 
mitkä ovat hakukriteerit? 

- Osastoon voi hakea kuka vaan, 
mutta tietyistä kriteereistä ei jous- 
teta. Näitä ovat: VarPo:n jäsenyys, 18 
vuoden ikä ja EPO-kasteen suoritta- 
minen. Lisäksi hakijan tulee olla par 
tiotaidoiltaan pätevä ja hänen on täy- 
tynyt sisäistää eräpoikalaki ja -vala. 


Kuulostaa haastavalta. Voiko tavalli- 
nen rivivarpo edes haaveilla jäsenyy- 
destä? 

— EPO:on valitaan kaikista karskeim- 
mat ja pätevimmät, joten haasteel- 
lisuutta täytyy olla. Partiotaitoja on 
erilaisia ja pyrkimyksenä on jatku- 
va kehitys. Osastoon on mahdollista 
päästä, kunhan jaksaa kehittää par 
tiotaitojaan. 


Mitä EPO:ssa sitten tehdään? 

—- EPO:n tehtävä on tukea lippukun- 
nan toimintaa ja vaalia varpolaisia 
tapoja ja perinteitä. Osasto myös 
edistää varpojen keskinäistä lojaali- 
utta ja veljeyttä. Eräpojat kantavat 
vastuunsa suoraselkäisinä pilke sil- f 
mäkulmassa. 


Oliko tuo vastaus kysymykseeni? 
— Toimittajan on syytä hakea osas- 
toon, niin saatte ehkä tietää lisää. 


Onko EPO:ssa tapana käyttää koru- 
lauseita ja kierrellä? 
— Toimittajan kannattaa lukea aiem- 





pi vastaukseni, jossa sanoin yhdeksi 
osaston tehtäväksi vaalia varpolaisia 
perinteitä. 


Jahas. Viimeisenä kysymyksenä halu- 
aisin tietää enemmän kolon palkinto- 
kaapissa komeilevasta arkusta. Hu- 
hujen mukaan sitä kutsutaan Sielujen 
arkuksi. 

- Tämä ihme huhu pitää tosiaan 
paikkaansa. Kyseessä on eräpoikain 
Sielujen arkku. Arkkuun liittyvä tie- 


tous on salattu, mutta voinen valais- 
ta muutaman asian. Sielujen arkkua 
käytetään seremoniassa, jossa uusi 
jäsen otetaan valan kautta osastoon. 


Tarkoitatko, että arkussa olisi eräpoi- 
kain sielut?!! 
— Voi olla, että on, voi olla, että ei. 


Kiitos haastattelusta Pj Eskelinen! 
Päätän haastattelun typertyneeseen, 
mutta kunnioittavaan hiljaisuuteen. 





LUKIJAT KYSYVÄT, TOIMITUS VASTAA 


Kilven =kaikkitietä- 
vä toimitus on kuin N 
kirkas tähti, joka J, 
johdattaa pienen 

kulkijan kohti to- 

tuuden galaksia. Älä sokaistu keino- 
tekoisista kirkasvaloista, vaan seuraa 
Kilven säteilevää supernovaa. Mielesi 
mustia aukkoja voit toimittaa Kilven 
postilaatikkoon tai osoitteeseen kil- 
pievarpo.fi. 


Miksi Lassi on Ideapark? 
t. Shoppailija 


Hyvä kysymys arvon Shoppailija. Vas- 
taus täytyi kaivaa sulo pohjolan run- 
saista jängistä ja melko viileästä ja 
lumisesta viime talvesta. Edellä mai- 
nitut seikat mahdollistivat sääsken, 
tuon erämaiden ahnaan verenimijän, 
tehokkaan sikiämisen. Pienet ystä- 
vämme vainuavat ihmisen jopa virs- 
tan matkalta ja taittavat näin ollen 
pitkiä matkoja saavuttaakseen joka- 
itikan-viihdekeskuksen, joka tässä 
tapauksessa sattui olemaan räkkään 
ihastunut johtaja Heinilä. 


Milloin Kilpi ilmestyy? 
t. Arvaa kuka 


Maallikon mielestä Kilven ilmesty- 
misaikataulu saattaa vaikuttaa täy- 
sin satunnaiselta. Kilpi noudattaa 
kuitenkin tarkkaa kronometrista 
kaavaa, jonka mukaan lehti ilmestyy 
aina, kun sitä vähiten osaa odottaa. 
Jos olisimme erään mediayhtiön eräs 
viikkoliite, niin lisäisimme tähän nok- 
keluuden eräästä valtion omistamas- 
ta logistiikkakonsernista. 


Ke +; Koli HE) + (01losulne) 


Kumpi oli ensin, kumpi vai kampi? 
t. Weikko 


Tämä ontologinen klassikkokysymys 
on tyypillinen lineaarisen aikakäsi- 
tyksen piirissä varttuneille itsetut 
kiskeluun taipuvaisille partiolaisille. 
Aristoteelisten oppineiden mukaan 
kumpaakaan ei ole olemassa ennen 
olemassaolon — määrittelemistä — ja 
apaatikkojen mielestä kysymyksellä 
ei ole mitään vä- 

ljä. Kilven toimi- 

tus toivoo, että et 

kuulu jälkimmäi- 

seen — ryhmään, 

vaan jatkat elä- 

män totuuden et- 

simistä. 





Mikä on VarPon astalokomitea? 
t. Nuija ja Tosimoukari 


Lippukuntamme astalokomitea val- 
voo johtajien improvisoitujen lyömä- 
aseiden käyttöä myöntämällä asta 
lonkantolupia. Komitean kokoonpano 
on salainen. Astalonkantolupaa voi 
hakea toimittamalla lomake A5-TA10 
postilaatikkoon, jota asiaan vihkiyty- 
mätön voisi erehtyä kutsumaan tyh- 


jäksi pahvilaatikoksi. Lomake tulee 
täyttää esineellä, jota ei ole valmis- 
tettu kirjoitusvälineeksi, mutta jota 
tilapäisesti käytetään kynän tavoin. 


Mä en ole vielä keksinyt kysymystä. 
t. Lyrurus tetrix 


Ehkä sitten ensi kerralla, siihen asti 
loistokasta kesäajan odotusta ja häi- 
käiseviä hiihtohankia. 





Mikä on musta-valko-ruskea ja saa 
partiopojan haukkomaan henkeään? 
Sehän on tietysti Vartiovuoren Poi- 
kain uutuuttaan hohtava, remontoitu 
kolotila! Jos et vielä ole huomannut 
rakkaalle kolollemme tehtyä kas- 
vojenkohotusta, on aika puhdistaa 
vastaanottimesi, joita myös silmiksi 
kutsutaan, ja altistua tuolle sisus- 
tusarkkitehtuurin yön kuningattaren 
aarialle. 


Jos —tietämättömässä pääkopassasi 
alkoi patarummun lailla kumisten 
poukkoilla toinen toistaan hämmentä- 
vämpiä kysymyksiä, on meidän velvol- 
lisuutemme suorasukaisen partiojour- 
nalismin suunnannäyttäjinä, valaista 
pimentynyt ällisi. 


Kaikki alkoi joulun välipäivinä, kun 
hallituksen styrankit suuressa vii- 
saudessaan päättivät jalkautua ja 
aloittaa = kaksipäiväisen taipaleen 
kohti uutta ja parempaa kokoontu- 
mistilaa. Viikkoa aiemmin, olivat pj:t 
Hyvärinen ja Eskelinen tiedustelleet 
uusia kalusteita niin osuuskaupan 
kellarista, kuin ruotsalaisesta kalu- 
hallistakin. 


Järkkymättömillä neuvottelutaidoil- 
laan ja suhdetoiminnallaan kalusteet 
kololle saatiin verottamatta liikaa 
Talousjohtajan rahakirstua. Samoja 
tiukkoja — neuvottelutaitoja käytet 
tiin Puukeskuksessa, josta lähdettiin 
hymy huulilla ja peräkärry täynnä 


kuusivaneria. Myös rautakaupan täti- 
ihminen sai tuta nahoissaan varpolai- 
sen tinkausperinteen. 


Kun kaikki tarvittava materiaali oli 
kuljetettu työmaalle, alkoi välitön 
sirkelin joiku johon sekoittui hioma- 
koneen karkea baritoni ja maalisutien 
sinfoninen sointi. Vanha vaaleankas- 
tanjanruskea sai väistyä, kun kolon 
arvolle sopivaa tummanruskeaa alek- 
sandriittia siveltiin pintaan varmoin 
ottein. Ikkunaseinän arpeutunut tiili 
sai peitteekseen vanerisen pinnan jo- f 


hon nimetön, mutta lahjakas taiteilija [i 


ikuisti lipusta tutun mustan muurin 
ja tulenpunaisen viikinkilaivan. 





Kolon uuden uhkean olomuodon vii- 
meisteli uusi sisustus. Kulmaan sijoi- 
tettu komea sohva ja sen yhteydessä 
oleva pyöreä neuvottelupöytä saivat 
koeistujat liikuttumaan ihastukses- 
ta. Myös uudet helposti uudelleen 
järjestettävät pöydät ja tuolit saivat 
ylisanoja. Ympyräksi ään päälle kolon 
monikäyttöisyyttä lisättiin huimas- 
ti kiinnittämällä kattoon tuo uuden 
milleniumin raskas haupitsi ja kaik- 


kien av-laitteiden mutter schneider, 
videotykki. 


Kovan työn, hikisen suunnittelun ja 
rautaisen ammattitaidon tuloksena 
ei syntynyt Shrekin väristä askarte- 
lutilaa, vaan Vartiovuoren Pojat ko- 
koontuvat tästedes maanläheisessä, 
silmää ja mieltä miellyttävässä erä- 
partiolaisten kolotilassa. 

KYYTLAUMAN SUURI KEKSIVERTAILU 


Kilven toimituksen kyyt-lauma teki arvovaltaisen keksivertailun. Vertailtava- 
na olivat keksit LU Digestive, Kantolan Kulta Marie ja LU Tuc Sour cream & 
Onion -suolakeksi. Keksiejä popsittiin halukkaasti, mutta joitain jäi arvoste- 
lu raadilta ylikin. Keksit arvosteltiin asteikolla 0-5, ja niistä etsittiin hyviä ja 
huonoja puolia. 


Marie 

Arvosana: 44 

Plussaa:Hyvä maku ja rakenne, 
rapea, perinteinen, hyvää, keveä, 
koostumus 

Miinusta: Jos syö liikaa niin 
pahaa, rapea, pehmeä ei hyvää, 
kova, outo jälkimaku 


Digestive 
Arvosana: 4,1 
Plussaa: Rapea, murea, makea, 


Tuc 

Arvosana: 4 

Plussaa: Best, paras maku, 
suolainen, kaikki 
Miinusta: Karmeita, rapea, 
tulista, kitkerää 


mus, paksuus 
Miinusta: Suolainen ja murenee, 
kuiva, pehmeä, kova, tuntuu 

Voittajaksi selviytyi siis perinteinen Marie-keksi. Vaatimattomasta ulkomuo- 
dostaan huolimatta tätä herkkua ei siis kannata jättää kaupan hyllyyn! 





Kilpi, tuo raaan ja puolueettoman 
tiedon palvottu suurvisiiri, on va- 
listanut kansaa jo vuosikymmeni- 
en ajan. Huolimatta sukupolvien 
vaihdoksista, juorulehtien raukka- 
maisesta lukijoiden kalastelusta ja 
yhteiskunnan sekä ajan rakenteen 
muuttumisesta johtuvasta multidi- 
mensionaalisesta paralleeliavaruus- 
vääristymästä, Kilpi on onnistunut 
säilyttämään asiallisen, mutta vei- 
keän, tietoon ja totuuteen pohjau- 
tuvan tyylinsä. Häikäilemättömäs- 
ti on Kilpi pysynyt ajan hermoilla 
ja painetun median kärkikastissa, 
taistellen digitaalista vallankumo- 
usta vastaan, kuin Don Ouijote 
tuulimyllyjä. 


Pitkin ajan virtaa on Kilpi pystynyt ennustamaan niin menneet kuin tulevat. 
kin Itä-Helsinkiä kohdanneet ilmiöt, säästä postivaunujen ryöstöihin, mutta ei 
Kilpi ole vain tiedon jakaja, vaan myös keskustelun herättäjä. Kilpi puhuttaa, 
mietityttää ja vapauttaa lukijansa heidän mielikuvituksettomuutensa kah- 
leista antaen luovuudelle ja vaikuttamisen tarpeelle luontoystävälliset Reilun 
kaupan rakettimoottorit. Tässä keskustelun aloittamisessa on monesti ollut 
suuressa osassa Kilven perinteinen lukijakilpailu, joka kannustaa lehden van- 
noutuneita kestotilaajia interaktiivisuuteen. Osallistu sinäkin. 


Perinteisesti lukijakilpailu on keskittynyt VarPo:n historiaan, mutta tällä ker 
ralla nähdään poikkeus. Kysymys kuuluu: 


Kuka toimii Kilven 2/2012 vastaavana päätoimittajana? 


Vastaukset toimitettakoon Kilven postilaatikkoon sunnuntaihin 84.2012 men- 
nessä. Oikein vastanneiden kesken arvotaan uskomattomia palkintoja. 


Muistakaa rakkaat lukijat: 
”Painettu sana on totuus!” 





PARAATIIN MARS! 


Vartiovuoren Pojat kohtaa arvoisensa haasteen, kun lippukunta jal- 
kautuu Turkuun marssimaan varsinaissuomalaiset niljaiseen suonsil- 
mään. 


Osallistu sinäkin muilutukseen 5.-6.5.2012! 





